Keskustelu:Paikallistie

message: Nykyinen maantielaki  ei enää tunne käsitettä paikallistie, vaan entiset paikallistiet ovat nykyisin yhdysteitä. Tämä on todettu myös lain perustelutekstissä : "Nykyisessä tielaissa [ts. uuden maantielain kumoamassa laissa (huom.)] yleiset tiet on jaettu maanteihin ja paikallisteihin. Jako on ollut välttämätön, koska kunnat osallistuivat vuoden 1995 loppuun saakka paikallisteiden pitämisen kustannuksiin. Kun tämä kustannusvelvollisuus on poistettu, on jako maanteihin ja paikallisteihin samalla menettänyt merkityksensä. Sen sijaan yleisten teiden jaottelu toiminnallisen luokittelun mukaan on tarpeen."
Siksipä ehdotan tämän artikkelin muuttamista historiatyyppiseksi artikkeliksi tai uudelleenohjaussivuksi yhdystie-artikkeliin.
– Apalsola 29. tammikuuta 2007 kello 09.48 (UTC)
replies: text: Koska riippumatta siitä, mitä laki sanoo, ero yhdysteihin ja paikallisteihin näyttää näyttää olevan vielä monissa yhteyksissä käytössä, joten lisäsin kuitenkin vain maininnan uudesta laista ja sen vaikutuksista. – Apalsola 29. tammikuuta 2007 kello 10.32 (UTC)
replies: text: :Muutin kuitenkin määritelmän uutta lakia vastaavaksi. Yleensä Wikipediassa suositaan virallisten suositusten mukaista terminologiaa eikä de facto -käytäntöjä, jotka ovat vanhentuneita (esim. Uppsala pro "Upsala") tai epätarkkoja (esim. Taidemusiikki pro "Klassinen musiikki"). Sitäpaitsi, mitä tarkoittaa että jako "näyttää olevan yhä käytössä"? Mikäli tällä viitataan siihen, ettei numeroita merkitä maastoon, on huomattava, ettei kaikkien nelinumeroisiakaan yhdysteitä merkitä, vaan merkitsemisestä päätetään tapauskohtaisesti. Jos taas tarkoitetaan vanhojen termien viljelemistä mediassa, peräänkuuluttaisin luotettavia lähteitä. --LemonKing (keskustelu) 27. huhtikuuta 2012 kello 11.41 (EEST)

text: :Historiatyyppisenä artikkelina tämä on joka tapauksessa hyödyllinen ja selvempi mielestäni erillisenä.--Urjanhai (keskustelu) 27. huhtikuuta 2012 kello 11.49 (EEST)
replies: text: ::Samaa mieltä, ei artikkelia kannata poistaa tai yhdistää.--LemonKing (keskustelu) 27. huhtikuuta 2012 kello 11.55 (EEST)
Jostakin olen ymmärtänyt että siihen aikaan kun käsite paikallistie oli käytössä, se oli eri asia kuin maantie, jolloin siis paikallistiet tuolloin (jos mielikuvani on oikea) eivät olisi olleet maanteitä - mitä ne kuitenkin ovat nyt. - Ja muotoilin siis artikkelin määritelmää tämän mukaan. Tämän muistinvaraisen muotoilun voisi tietysti vielä tarkistaa kirjallisuudesta, esim. Ssuomen teiden historiasta uskoisi löytyvän.--Urjanhai (keskustelu) 27. huhtikuuta 2012 kello 12.02 (EEST)

text: Olet aivan oikeassa. Tässä tuntuu nyt menevän puurot ja vellit sekaisin, eli toisaalta tieverkon jako tienpitovastuun mukaan (valtio, kunta, joku muu) ja toisaalta tienumeroinnin tai "tien liikenteellisen merkityksen" mukaan, johon nämä "seututiet" ja "yhdystiet" liittyvät. – Tienpitovastuun näkökulmasta paikallisteitä oli viimeksi olemassa vuoden 1954 laissa yleisistä teistä (vuoteen 2005 asti), jolloin yleiset tiet olivat joko maanteitä (kokonaan valtion vastuulla) tai paikallisteitä (sekalaisesti valtion ja kunnan jaettu vastuu). Vähän juttua tästä on nyt artikkelissa maantie, ks. lähteitä sieltä. Paikallistie-termi on kyllä vanhempaa perua kuin 1954, jo vuoden 1918 tielaissa "yleiset kylätiet" nimettiin uudelleen paikallisteiksi. – Se, että paikallistie on nimenomaan tienpitovastuuseen liittyvä jakoluokka, on jotenkin jäänyt tässä artikkelissa kokonaan mainitsematta. --Jmk (keskustelu) 2. kesäkuuta 2012 kello 02.56 (EEST)
replies: text: :Jos jaksat ja ehdit, niin voisit ehkä lisätä tuon artikkelissa maantie viitatun tienpitovastuutiedon myös tähän artikkeliin, jollen nyt itse ehdi tai innostu sitä lisäämään.--Urjanhai (keskustelu) 2. kesäkuuta 2012 kello 17.09 (EEST)
thread_title: Yhdystie vai paikallistie